Reporter: Pentru ce v-au adus aici? De ce sunteţi adus aici?

Cheloo: La plimbare!

„Tot ce vă pot spune este că a fost efectuată o percheziţie şi la locuinţa sa din judeţul Prahova. El avea legătură şi avea o implicare sub aspectul consumului, din datele noastre şi alte elemente de trafic, însă, este foarte important cum vor decurge audierile în cursul acestei zile. (Reporter: Ce cantitate aţi găsit la el şi ce droguri?) Cannabis, o cantitate relativ mică, nu o cantitate de sute de grame, cum s-a vehiculat”, a declarat un polițist care a luat parte la percheziții.

Procurorii au făcut percheziții în această dimineață la domiciliul lui Cătălin Ștefan Ion, cunoscut drept Cheloo. Anchetatorii au mai făcut alte nouă percheziții domiciliare în București și Prahova.

Potrivit unor surse citate de News.ro, anchetatorii îl vor audia pe Cheloo în calitate de suspect, la el fiind găsite câteva grame de cannabis.

În total, 90 de persoane vor fi audiate la DIICOT Prahova, 80 de consumatori și zece traficanți.